EkBass/fiwiki-20250220-pages-articles huggingface dataset:
Nainen ikkunassa

Nainen ikkunassa (The Woman in the Window) on Fritz Langin ohjaama yhdysvaltalainen film noir -elokuva vuodelta 1944. Elokuva perustuu J. H. Wallisin romaaniin Once Off Guard. käsikirjoituksen kirjoitti romaanin pohjalta Nunnally Johnson, ja pääosissa näyttelevät Edward G. Robinson ja Joan Bennett. == Juoni == Professori Richard Wanleyn (Edward G. Robinson) perhe lähtee viettämään kesää, ja perheenisä jää kaupunkiin. Hän tapaa Alice Reedin (Joan Bennett), jota esittävän maalauksen hän on aiemmin nähnyt näyteikkunassa, ja he menevät ravintolan kautta naisen asunnolle. Asuntoon tulee naisen miesystävä, ja tapahtuu surmatyö. Wanley ja Reed yrittävät hävittää jälkiä. == Näyttelijät == pienoiskuva|Joan Bennett elokuvan esittelyvideolla. == Tuotanto == Oman tuotantoyhtiön International Picturesin omistanut Johnson sai elokuvan käsikirjoituksen valmiiksi syksyllä 1943. Hän kiinnitti pääosiin Robinsonin ja Bennettin ja halusi Langin ohjaajaksi. Johnsonin käsikirjoitus on Wallisin romaanille pitkälti uskollinen. Hän oli vaihtanut vain Robinson esittämän professorin alan englanninkielisestä kirjallisuudesta rikospsykologiaan ja Bennettin hahmon moniselitteisemmäksi, kun romaanissa tämä oli prostituoitu.McGilligan, s. 207 Johnson antoi itsenäisenä tuottajana Langille melko vapaat kädet Naisen ikkunassa ohjaukseen. Lang pystyi matkustamaan kuvauspaikoille New Yorkiin, jotta lavasteista tuli hänen mielestään oikeat. Fritz ohjasi vuoden kuluttua saman näyttelijäryhmän kanssa samantapaisen elokuvan Punainen katu, jossa myös piinataan keski-ikäistä miestä. Sekin kuuluu Langin parhaimmistoonTimo Peltonen, Professori-kesäleski sekaantuu tappoon, Helsingin Sanomat 3.7.2011, sivu C 17 == Vastaanotto == Nainen ikkunassa sai aikalaiskriitikoilta ja yleisöltä hyvän vastaanoton.McGilligan, s. 312 Elokuvan musiikin tekijät Hugo Friedhofer ja Arthur Lange olivat ehdolla Oscar-palkinnon saajaksi parhaasta musiikista draama- tai komediaelokuvaan. Elokuvaa pidetään nykyään Langin Yhdysvaltojen-uran parhaimpana teoksena ja hänen 1940-luvun elokuvistaan tärkeimpänä.Ott, s. 205 2000-luvun kritiikissä todetaan, että juonenkäänteet ovat osittain epäuskottavia, mutta sen korvaavat tunnelma ja onnistunut rytmitys. Dan Duryeain ovimiehen hahmon älykkyys tekee myös kriitikkoon vaikutuksen, mutta hän olisi odottanut Robinsonin ja Bennettin rooleilta enemmän hermostusta. Nainen ikkunassa vaikutti myös film noir -termin kehittymiseen. Ranskalaiset toimittajat käyttivät termiä ensimmäistä kertaa vuonna 1946, kun viisi samantyylistä yhdysvaltalaista elokuvaa sai ensi- iltansa Ranskassa. Ne olivat Nainen ikkunassa, Maltan haukka, Laura, Hyvästi, kaunokaiseni ja Nainen ilman omaatuntoa. == Lähteet == * * === Viitteet === == Aiheesta muualla == * Luokka:Vuoden 1944 yhdysvaltalaiset elokuvat Luokka:Film noir -elokuvat Luokka:Fritz Langin ohjaamat elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat
Luhtaorvokki

Luhtaorvokki (Viola uliginosa) on pääasiassa Itä- ja Keski-Euroopassa tavattava orvokkikasvi. Suomessa laji on uhanalainen ja rauhoitettu luonnonsuojeluasetuksella. == Ulkonäkö ja koko == thumb|vasen|Luhtaorvokki. Luhtaorvokki kasvaa 8–16 senttimetriä korkeaksi. Kasvin juurakko on pitkä, suikerteleva ja usein myös rönsyllinen. Lehdet ja kukkaperät kasvavat suoraan juurakosta. Luhtaorvokin vaaleanvihreät, kaljut lehdet ovat puikean herttamaisia ja selväkärkisiä. Siniset tai sinipunaiset kukat ovat lehdettömän vanan latvassa. Kukkien terälehdet ovat selvästi lanttokärkisiä. Luhtaorvokki kukkii Suomessa touko-kesäkuussa.Retkeilykasvio 1998, s. 160.Siitonen 1997, s. 271–272. Muista Suomessa tavattavista orvokeista luhtaorvokkia muistuttaa lähinnä korpiorvokin (V. epipsila) ja suo-orvokin (V. palustris) välinen risteymä viitaorvokki (V. × ruprechtiana). Luhtaorvokki risteytyy aho-orvokin kanssa.Siitonen 1997, s. 272. == Levinneisyys == Luhtaorvokki on mantereinen, itäeurooppalainen kasvilaji. Sen päälevinneisyysalue ulottuu Länsi-Ukrainasta Länsi-Venäjälle ja Valko-Venäjälle. Luhtaorvokkia tavataan myös Keski-Euroopan itäosissa, Balkanilla sekä Itämeren piirissä Suomessa, Ruotsissa, kaikissa Baltian maissa ja Tanskassa Bornholmin saarella.Den virtuella floran: Sumpviol Viitattu 21.4.2009. Suomessa luhtaorvokkia on tavattu vain noin 20 kasvupaikalta Etelä-Suomessa. Näistä esiintymistä jäljellä oli vuonna 1997 noin puolet. Suurin osa silloisista esiintymistä oli hyvin pieniä. Suomen suurimmat luhtaorvokin esiintymät ovat Hangossa. Vuonna 2011 luhtaorvokin tiedettiin esiintyvän Suomessa vain Hangon Santalankorvessa, Jomalassa, Karkussa, Kökarin Österbyggessä, Tohmajärven Onkamossa ja Vihdin Kourlassa. Muun muassa Mäntsälän Kuljunojan luhtaorvokki, jonka kasvupaikka oli rauhoitettu, oli vuoteen 2008 mennessä hävinnyt. == Kasvuympäristö == Tyypillisiä luhtaorvokin esiintymispaikkoja ovat puronvarret, tervaleppäluhdat ja tulvarannat. Laji vaatii menestyäkseen kasvupaikoillaan säännöllisesti toistuvia tulvia. Luhtaorvokin taantumisen syinä Suomessa ja muualla ovat kasvupaikkojen ojitus, purojen perkaus, pellonraivaus ja rakentaminen. == Lähteet == * Siitonen, Mikko: Luhtaorvokki. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 271–272. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Luhtaorvokin levinneisyys Suomessa. * Pinkka, Lajintuntemuksen oppimisympäristö: Luhtaorvokki (Viola uliginosa) * Luontoportti: Luhtaorvokki (Viola uliginosa) * Pohjolan kasvien pauloissa: Viola uliginosa – luhtaorvokki Luokka:Orvokit Luokka:Suomen erittäin uhanalaiset kasvit
Jääkiekon IV-divisioona

Jääkiekon IV-divisioona on Suomen jääkiekon kuudenneksi korkein sarjataso. == Joukkueet kaudella 2019–2020 == === Lohko 1 === *Dynamo, Helsinki *HaKi Tiimi *KaVo, Tuusula *KelA Chiefs, Tuusula *KelA HC, Tuusula *LT Kings Team *MaVe, Helsinki *KJT Haukat Team, Tuusula === Lohko 2 === *HCE, Eurajoki *Mean Machine, Turku *ParSport II, Parainen *PKS Viihde, Paimio *PaRa, Panelia *KK-V, Kokemäki == Lähteet == Luokka:Suomen jääkiekkosarjat
Jääkiekon V-divisioona

Jääkiekon V-divisioona on Suomen jääkiekon seitsemänneksi korkein sarjataso. Sitä pelataan Jääkiekkoliiton eteläisellä alueella. Kaudella 2023-24 V-divisioonan kausi alkoi vasta keväällä, ja siinä pelaavat syksyn IV- divisioonan lohko 1:n alkusarjan 8 heikointa joukkuetta. == Joukkueet kaudella 2023-2024 == * KoPo, Helsinki * Hawks, Järvenpää * LJK, Loviisa * Wolf Team, Sipoo * IHK, Helsinki * PT-80, Riihimäki * Tavastia, Helsinki * OKK Tankki, Helsinki == Lähteet == Luokka:Suomen jääkiekkosarjat
TNS-hoito

TNS-hoito eli transkutaaninen hermostimulaatio () kuuluu kivunhoitoon käytettäviin lääketieteellisiin stimulaatiomenetelmiin. Menetelmässä kosketushermopäätteitä ärsytetään sähköisesti, jolloin ärsykkeet estävät kipuärsykkeiden etenemisen selkäytimestä aivoihin. Laitteilla voidaan antaa joko nopeafrekvenssistä ärsytystä, joka tuntuu iholla värinänä, tai hidasfrekvenssistä ärsytystä, joka tuntuu kivuttomina lihassupistuksina. Sitä käytetään monien akuuttien ja kroonisten kipujen hoidossa. Kun ärsytys kohdistetaan lihaksen kipeisiin laukaisupisteisiin, lihasten arkuus vähenee. TNS-hoidon antamiselle on joitakin esteitä, kuten ihotulehdus, avoin ihohaava ja voimakas ihottuma, eikä sitä anneta jos on raskaana tai käyttää sydämen tahdistinta. Menetelmän vaikutusmekanismista ei ole varmuutta, mutta sen oletetaan vaikuttavan kivunviestintäjärjestelmään selkäytimen tasolla ja keskushermostossa. Vaikutus ilmeisesti kohdistuu myös tahdosta riippumattomaan hermostoon ja vaikuttaa samoihin kohdesoluihin kuin vahvat kipulääkkeet. Sen on osoitettu tehoavan parhaiten nivelrikon, erityisesti polvinivelrikon, kuukautiskipujen, leikkauksen jälkeisen kivun, sepelvaltimotautiin liittyvän kivun, pitkäaikaisen hermoperäisen kivun ja nivelreumaan liittyvän kivun hoidossa, ja se tehoaa suureen osaan potilaita vähintään kohtalaisesti tai hyvin. TNS on sähköisistä stimulaatiohoidoista tavallisimmin käytetty. Muita käytetään harvoin. ==Lähteet== == Aiheesta muualla == Luokka:Stimulaatiomenetelmät
Megascolides australis

Megascolides australis on Australiassa elävä jättiläismäinen mato, joka kuuluu kastematojen kanssa samaan lahkoon Crassiclitellata. Taksonomian lähde Se kasvaa usein metrin mittaiseksi, suurimmillaan kolmemetriseksi.Lavelle. P, 1996: Diversity of Soil Fauna and Ecosystem Function == Lähteet == Luokka:Harvasukasmadot Luokka:Uhanalaiset selkärangattomat
Hiromichi Tanaka

Hiromichi Tanaka () (s. 7. tammikuuta 1962) on japanilainen videopelikehittäjä, joka on toiminut ohjaajana, tuottajana ja suunnittelijana. Hän työskentelee aiemmin Squarena tunnetulla Square Enixillä. Squarella Tanaka aloitti työskentelyn PC-pelien parissa ja siirtyi seuraavaksi suunnittelemaan ensimmäiset kolme Final Fantasy -peliä Famicomille. Super Famicomille julkaistuja Seiken densetsu -pelejä kehittäessään hän suunnitteli pelisarjassa vaikuttaneen toiminnallisen taistelujärjestelmän. Tanaka oli myös johtavassa roolissa PlayStation 2:n ensimmäisen massiivimoninpelin, Final Fantasy XI:n, tuotannossa. == Lähteet == == Aiheesta muualla == * Hiromichi Tanaka MobyGamesissa Luokka:Japanilaiset videopelisuunnittelijat Luokka:Vuonna 1962 syntyneet Luokka:Elävät henkilöt
UGK 4 Life

__NOTOC__ UGK 4 Life (vaihtoehtoisesti 4 Life) on vuonna 2009 julkaistu hip hop-yhtye UGK:n viimeiseksi jäänyt albumi. Albumi jäi suositun yhtyeen viimeiseksi duon toisen puoliskon, Pimp C:n kuoltua äkillisesti joulukuussa 2007. Levyllä on vierailemassa useita kuuluisia artisteja, kuten Akon, Snoop Dogg, Too Short, E-40 ja 8Ball & MJG. == Kappaleet == # Nimi Vierailija(t) Tuottaja(t) Kesto 1 Intro Cory Mo 1:45 2 Still on the Grind Raheem DeVaughn Steve Below 4:13 3 Everybody Wanna Ball Cory Mo 3:57 4 Feelin' You Steve Below 3:54 5 The Pimp & The Bun Ron Isley Mannie Fresh 3:32 6 She Luv It Cory Mo 3:53 7 7th Street Interlude Pimp C 1:26 8 Swishas & Erb Sleepy Brown Pimp C & Avarexx 4:02 9 Purse Comes First Big Gipp DJ B-Do 4:23 10 Harry Asshole Lil Boosie & Webbie Cory Mo 4:15 11 Used to Be B-Legit, E-40 & 8Ball & MJG Pimp C & DJ B-Do 5:40 12 Steal Your Mind Too Short & Snoop Dogg Steve Below 4:45 13 Texas Ave Interlude Pimp C 1:16 14 Hard As Hell Akon Akon 3:55 15 Da Game Been Good to Me Pimp C & Avarexx 4:20 16 Outro Cory Mo 3:11 == Arvostelut == * Allmusic: Allmusic review * Pitchfork Media: 7.9/10Pitchfork Media: Album review * Redrum-187: 4+/5Redrum-187: Levyarvio == Lähteet == Luokka:UGK:n albumit Luokka:Vuoden 2009 albumit
Abduwali Muse

Abduwali Abdulqadir Muse () on somalialainen mies, jonka Yhdysvaltain laivasto otti kiinni ja pidätti epäiltynä merirosvouksesta Somalian rannikolla huhtikuussa 2009. Hän oli vanhempiensa mukaan tekohetkellä 16-vuotias, mutta silti Yhdysvallat syytti häntä täysi-ikäisenä rikoksesta epäiltynä. Ainoana eloonjääneenä Yhdysvaltain lipun alla ollutta alusta vastaan suoritetusta hyökkäyksestä Musea uhkasi jopa elinkautinen vankeusrangaistus. Toukokuussa 2010 Muse myönsi oikeudessa syytteet. Tunnustuksen ansiosta syyttäjä poisti kuudesta syytteestä neljä syytettä, jonka vuoksi Muse vältti elinkautisen vankeuden. Syyttäjä vaati tälle vähintään 27 vuoden ja enintään 33 vuoden 9 kuukauden vankeusrangaistusta. Tuomio piti antaa lokakuussa 2010, mutta sitä lykättiin. 16\. helmikuuta 2011 oikeus langetti Muselle 33 vuotta 9 kuukautta vankeutta. Vuonna 2013 ensi-iltansa sai Paul Greengrassin ohjaama elokuva Captain Phillips, joka perustuu Richard Phillipsin ja Stephan Taltyn kirjaan A Captain's Duty, joka kertoo huhtikuun 2009 kaappauksesta. Musea elokuvassa näyttelee Barkhad Abdi, joka palkittiin roolisuorituksestaan Bafta- palkinnolla. == Lähteet == Luokka:Kansainvälinen politiikka Luokka:Merirosvot ja kaapparit Luokka:Somalialaiset henkilöt Luokka:Syntymävuosi tuntematon Luokka:Elävät henkilöt
Enterbrain

Enterbrain kabushikigaisha () on japanilainen lehti- ja kirjajulkaisija, joka on toiminut vuodesta 2000 lähtien. Valtaosa Enterbrainin julkaisuista keskittyy videopeleihin, mutta yhtiön valikoimaan kuuluu myös urheilu- ja sarjakuvakirjoja. Enterbrainin levikiltään suurin lehti on viikoittain ilmestyvä Shūkan Famitsū. Painettujen tuotteiden lisäksi Enterbrain on julkaissut roolipelejä ja niiden luomiseen tarkoitettuja ohjelmia, kuten RPG Maker. Yhtiön tavoitteena laajentua muun muassa pelituotantoyhtiöksi, televisio- ja radioasemaksi sekä uutistoimistoksi. Kadokawa hankki yhtiön vuonna 2004. ==Lehtiä== *B's LOG *Shūkan Famitsū *Famitsu PS2 *Famitsu Xbox *Famitsu DS + Cube & Advance *TECH Win DVD *Tech Gian *Magi-Cu *Comic Beam *Harta (ennen Fellows!) *Monthly Arcadia (月刊アルカディア) *Sarabure *Famitsu Connect!On *Logout Tabletalk RPG Series ==Tietokoneohjelmistoja== *RPG Maker *Fighter Maker *Sim RPG Maker *Shooter Maker (:ja:シューティングツクール) *IG Maker ==Roolipelit== *Alshard *Alshard GAIA *Blade of Arcana *Inou Tsukai *Night Wizard! *Star Legend *Tenra War *Terra the Gunslinger *Tokyo NOVA ==Videopelit== *Panzer Front (1999) *Tear Ring Saga (2001) *Galerians: Ash (2002) *Berwick Saga (2005) *KimiKiss (2006) *Amagami (2009) *Earth Seeker (2011) *Photo Kano (2012) == Lähteet == ==Aiheesta muualla== *Enterbrainin virallinen sivusto Luokka:Lehtitalot Luokka:Japanilaiset kustantamot Luokka:Kadokawa Dwango
Veikko Saksi

Veikko Saksi on kauppatieteiden maisteri ja tietokirjailija sekä ProKarelian pää-äänenkannattajan Karjalan Kuvalehden päätoimittaja. Hän on toimittanut monia Karjalan palauttamiseen liittyviä edustamiensa järjestöjen omakustannekirjoja. Vuonna 2015 Saksi ennusti Iltalehden haastattelussa Venäjän romahtavan kahden vuoden sisällä ja Karjalan tasavallan haluavan liittyä Suomeen. == Teoksia == * * * * * * * == Lähteet == luokka:Karjala- kysymys Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Bandiera Rossa

Bandiera Rossa, joka tunnetaan myös nimellä Avanti Popolo ensimmäisten säkeittensä mukaan, on eräs kuuluisimmista työväenliikkeen lauluista. Laulu ylistää punalippua, sosialismin ja myöhemmin kommunismin tunnusta. Laulun tekstin laati Carlo Tuzzi vuonna 1908, sävelmä on peräisin kahdesta lombardialaisesta kansanlaulusta. Luokka:Italialaiset musiikkikappaleet Luokka:Työväenlaulut
Joseph Wilson Duncan

Joseph Wilson Duncan, myös J. W. Duncan (k. 14. toukokuuta 1912) oli yhdysvaltalainen prikaatikenraali. Texasista kotoisin ollut Duncan kunnostautui nez percé -intiaaneja vastaan vuonna 1877 käydyssä sodassa Idahossa. Hänet ylennettiin vänrikiksi 10. toukokuuta 1878.Patterson, Michael Robert: Arlington Cemetery Website: Joseph Wilson Duncan, 23.7.2005. Viitattu 22.4.2009. Everstiksi ylennyt Duncan johti amerikkalaisten hyökkäystä Bud Dajon ensimmäisessä taistelussa Jolon saarella Filippiineillä vuonna 1906. Puolustajat, moroiksi kutsutut filippiiniläiset muslimit, tapettiin lähes poikkeuksetta. Hengissä selvisi noin 800 miehestä, naisesta ja lapsesta vain kuusi. Vaikka operaatio pääosin tuomittiin Yhdysvalloissa, tuomitsijana muun muassa kirjailija Mark Twain, verilöyly ei vaikuttanut Duncanin urakehitykseen. Moro-provinssien sotilaskuvernööri kenraalimajuri Leonard Wood päinvastoin onnitteli Duncania onnistuneesta operaatiosta.Beede 1994, s. 74–75 Hänet ylennettiin prikaatikenraaliksi vielä ennen kuolemaansa vuonna 1912. == Perhe == Duncanilla oli ainakin yksi tytär. Tämän nimi oli Irene Duncan, ja hän kuoli vuonna 1892. == Lähteet == * === Viitteet === Luokka:Yhdysvaltalaiset kenraalit Luokka:1800-luvulla syntyneet Luokka:Vuonna 1912 kuolleet
Riikka Tanner

Riikka Tanner (s. 3. lokakuuta 1949 Perniö) on suomalainen toimittaja, dokumenttielokuvaohjaaja ja käsikirjoittaja. Hän on koulutukseltaan filosofian maisteri. Tannerin ohjauksiin kuuluvat muun muassa yhdessä Kanerva Cederströmin kanssa tehdyt Tove ja Tooti Euroopassa vuodelta 2004 ja taistolaisuuden kanssa tiliä tekevä Lenin-setä asuu Venäjällä vuodelta 1987. Tannerin kirjoista Linda kulkee keskellä tietä on muotokuva hänen isoäidistään Linda Tannerista, Käheä-ääninen tyttö puolestaan kertomus valkolaisten kasvattaman mustalaislapsen elämäntiestä, ja se pohjautuu osin Tuula Lindin muistiinpanoihin. Tanner on laatinut selvityksen Mustalaisten asunto-olot: selvitys puutteellisesti asuvista ja asunnottomista mustalaisista, jonka Sosiaalihallitus julkaisi vuonna 1987. Riikka Tannerin isoisä oli poliitikko Väinö Tanner. ==Kirjallinen tuotanto== *Mustalaisten asunto-olot: selvitys puutteellisesti asuvista ja asunnottomista mustalaisista vuonna 1985. Mustalaisasiain neuvottelukunta, Asuntohallitus, Sosiaalihallitus, 1986. Sosiaalihallituksen raporttisarja, ISSN 0782-0690; 1986, nro 5, ISBN 951-46-9906-8 *Linda kulkee keskellä tietä. Tammi, 2004 *Käheä-ääninen tyttö. Tammi, 2009 (Tuula Lindin kanssa) *Leninin ilmestyskirja. Kirjoituksia painajaisista, historiasta, kulttuurista ja politiikasta. Media Hameentie, 2023 ==Filmografia== *Lenin-setä asuu Venäjällä. Dokumenttielokuva 1985. Toimittaja. *Rajamaa. Dokumenttielokuva 1989. Ohjaaja, käsikirjoittaja, yhdessä Kanerva Cederströmin kanssa. *Laila. Dokumenttielokuva 1988. Ohjaaja, käsikirjoittaja, yhdessä Kanerva Cederströmin kanssa. *Työttömän pöytäkirja. 1994. Käsikirjoittaja. *Haru – yksinäisten saari. 2001. Ohjaaja, käsikirjoittaja, yhdessä Kanerva Cederströmin kanssa. *Tove ja Tooti Euroopassa. 2004. Ohjaaja, käsikirjoittaja, yhdessä Kanerva Cederströmin kanssa. *Lindan valtakunta. 2018. Ohjaaja, käsikirjoittaja, yhdessä Erik Vartiaisen kanssa. ==Palkinnot ja tunnustukset== *Tampereen elokuvajuhlien pääpalkinto, vuonna 1987 ==Lähteet== * *Tammen kirjailijat ===Viitteet=== ==Aiheesta muualla== * * Riikka Tanner tietokirjailija Pekka Virkin vieraana Jälkisuomettumisen ruumiinavaus -ohjelmasarjassa, jossa he keskustelevat muun muassa siitä, kuinka sensuurimieliset taistolaiset ovat hallinneet sallittua puhetta Suomessa sarjan 13. jaksossa Näin taistolaiset hiljensivät toisinajattelijan, 16.3.2024. Luokka:Suomalaiset dokumenttiohjaajat Luokka:Suomalaiset käsikirjoittajat Luokka:Suomalaiset toimittajat Luokka:Vuonna 1949 syntyneet Luokka:Elävät henkilöt
Anusat

ANUSAT (Anna University Microsatellite) on intialainen Chennaissa toimivan Annan yliopiston mikrosatelliitti, joka laukaistiin Intiasta 20. huhtikuuta 2009. Sen kehittämisen tarkoitus oli tuoda yliopiston tutkijat ja ISROn tutkijat yhteen ja siirtää tietoa satelliittitekniikasta yliopistoon. Satelliitin hyötykuormana on "vastaanota, varastoi ja siirrä"-tyyppisen tiedonsiirron mahdollistava digitaalinen muisti ja radiovälineet. Tietoliikenne tapahtuu radioamatööritaajuuksilla. Satelliitissa on teknologiakokeita kuten digitaaliradio ja MEMS-hyrrä ja MEMS- magneettikenttäanturi. ==Lähteet== Luokka:Satelliitit
Anders Molander

Anders Molander (k. 1720) toimi isänsä Claudius Simoniksen jälkeen Sulkavan kirkkoherrana. Hän oli myös papiston edustaja 1686 valtiopäivillä. Molanderien pappissukuun syntynyt Anders tuli ylioppilaaksi Turussa 15. maaliskuuta 1671. Hän julkaisi väitöskirjansa Turun akatemian teologian professorin Nils Tunanderin ohjauksessa 21. marraskuuta 1673. Viitattu 20.4.2009 Hän palasi kotiin Sulkavalle, missä toimi 1678 alkaen vt kirkkoherrana. Isänsä kuoltua Molander valittiin tämän virkaan Sulkavan kirkkoherraksi 1682. Anders Molander oli työkyvytön neljä viimeistä vuottaan. Hänen poikansa Claus oli seurakunnan apupappina vuodesta 1711 ja seurasi isäänsä Sulkavan kirkkoherrana.Bergholm: Sukukirja Kirkkoherra Molander luotsasi seurakuntaansa neljän vuosikymmenen ajan ja näin hänestä tuli yksi Sulkavan pitkäaikaisimpia ja vaikutusvaltaisimpia pappeja. Vaikka suuri osa tuosta ajasta täyttyi koettelemuksista monine kato-, nälkä-, ja kuolonvuosineen, joihin Suuri Pohjan sota ja Isonvihan aika toivat oman raskaan lisänsä, pyrittiin vallitsevia oloja kirkkoherran aikana kohentamaan. Varsinkin kansanopetuksen hyväksi ja lukutaidon kehittämiseksi oli merkittävää. Kaikesta päätellen hän kuului myös niihin pappeihin, joihin niin talonpojat kuin pitäjän köyhimmät asukkaat saattoivat turvautua joutuessaan voutien ja muiden virkavallan edustajien mielivallan kohteiksi. Esimerkkinä tästä on 1685 talvikäräjillä toteutettu loistutkinta, jossa vouti kirjureineen joutui vastaamaan yhteensä kahteentoista vähäosaisten tekemään valitukseen mielivaltaisesta ulosotosta. Kyseinen tutkinta tehtiin Molanderin valvonnassa. Talonpoikia hänen tiedetään tukeneen muun muassa silloin, kun nämä syyttivät nimismies Löfbergiä verojen perintään liittyvistä kohtuuttomuuksista.Sulkavan historia, s. 337 Tukholman valtiopäivillä 1686 Anders Molander oli yksi kahdeksasta pappissäädyn edustajasta. Valtiopäivillä hän jätti yhdessä kolmen muun Viipurin hiippakuntalaisen kanssa kuninkaalle valituskirjeen, jossa alamaisesti pyydettiin korjausta hiippakunnan taloudellisiin epäkohtiin. Anders Molanderin vaimo oli Agneta Kyander, Rantasalmen kirkkoherran Anders Kyanderin ja Emerentia Klöfverskjöldin tytär. Heidän lapsiaan olivat: *Samuel Molander, Viipurin tuomiokapitulin varanotaari, k. 1708 *Anders Molander, pataljoonan saarnaaja, k. 1710 *Claes Molander, Sulkavan kirkkoherra, k. 1745 *Aron Molander, Tohmajärven kirkkoherra, k. 1755, Klas Johan Molanderin isä *Beata Molander, puoliso Kuopion pitäjänkirjuri Johan Argillander, k. 1772 ==Katso myös== * Molander * Sulkavan seurakunta ==Lähteet== Luokka:Suomen evankelis- luterilaisen kirkon papit Luokka:1600-luvulla syntyneet Luokka:Vuonna 1720 kuolleet
Tasker H. Bliss

thumb|200px|Tasker H. Bliss Tasker Howard Bliss (31. joulukuuta 1853 Lewisburg, Pennsylvania – 9. marraskuuta 1930) oli yhdysvaltalainen kenraali, joka toimi maavoimien esikuntapäällikkönä ensimmäisen maailmansodan aikana. Bliss osallistui lisäksi Espanjan ja Yhdysvaltojen sotaan 1898–1902 ja toimi myöhemmin myös sotilaskuvernöörinä Filippiineillä. Luokka:Yhdysvaltalaiset kenraalit Luokka:Vuonna 1853 syntyneet Luokka:Vuonna 1930 kuolleet
Richard David Precht

Richard David Precht (8. joulukuuta 1964 Solingen, Länsi-Saksa) on saksalainen filosofi, kirjailija ja toimittaja. Prechtin isä on teollinen muotoilija Hans- Jürgen Precht, ja vanhemmat olivat vasemmistoidealisteja. Precht opiskeli Kölnin yliopistossa filosofiaa, germaanisia kieliä ja taidehistoriaa, ja työskenteli valmistuttuaan yliopistossa tieteellisenä avustajana. Hän oli Arthur F. Burnsin stipendiaattina Chicago Tribunessa 1997. Sen jälkeen hän työskenteli useissa sanomalehdissä ja radioissa. Vuonna 2000 hänelle myönnettiin biolääketieteen alan palkinto. Precht on kirjoittanut kaksi romaania ja kolme tietokirjaa, joista tunnetuin on Montako minua on? Matkoja filosofiaan (2007). Precht asuu Luxemburgissa ja Kölnissä. == Suomennettu teos == * == Aiheesta muualla == * Leila Toffer-Kares: Saksalainen tietokirjailija Richard David Precht vieraili Suomessa. WSOY 15.4.2009. Luokka:Saksalaiset kirjailijat Luokka:Saksalaiset tietokirjailijat Luokka:Saksalaiset filosofit Luokka:Vuonna 1964 syntyneet Luokka:Elävät henkilöt
Aste (täsmennyssivu)

Aste voi tarkoittaa seuraavia: * Matematiikassa ja luonnontieteessä (tunnus °): ** aste, tasokulman yksikkö ** aste, useita lämpötilan yksiköitä, tavallisimmin = celsiusaste ** Polynomilla ja siitä muodostetulla yhtälöllä voi olla aste. ** Abelin ryhmän ominaisuuksiin liittyvä mitta: aste. * ala- aste ja yläaste, pääosat, joihin peruskoulu jakaantui aikaisemmin (nykyään ala- ja yläkoulu) * kielen kieliopissa on asteita: vertaa astevaihtelu * nimitys jonkinlaiselle vahvistimelle ("etuaste", "pääteaste") * Aste, suomalainen rap-artisti * AsTe, Asumisterveysliitto, suomalainen valtakunnallinen järjestö * Aste-konsortio, Avoin sosiaali- ja terveydenhuolto, suomalaisten ohjelmistoalan yritysten muodostama konsortio.
Mount Bagsak

Mount Bagsak on Jolon saarella lähellä Bagsakin kaupunkia Filippiineillä sijaitseva toimimaton tulivuori. Vuorella käytiin Bud Bagsakin taistelu kesäkuussa 1913, jossa kenraali John J. Pershingin johtamat amerikkalaiset ja filippiiniläiset sotilaat tuhosivat islamilaisten morojen kapinallisjoukon aiheuttaen myös siviilitappioita. Luokka:Filippiinien tulivuoret
Barong (teräase)

thumb|300px|Abu Sayyaf-päällikön Mujib Susukanin veitsi, jonka filippiinien armeija sai haltuunsa taistelussa 7. toukokuuta 2000. Barong, joskus kirjoitusmuodossa Barung, on Filippiinien muslimiväestön, morojen perinteinen lyhyt ja leveä käyräteräinen puolimiekka tai veitsi. Barongia käytetään aseena joissakin filippiiniläisperäisissä kamppailulajeissa, kuten Kali, Eskrima ja Silat. Luokka:Teräaseet
Tranquility

thumb|right|Tranquility-moduuli Tranquility eli Node 3 (liitososa 3) on Kansainväliseen avaruusaseman moduuli.Liitososa 3 ja kupoli: eurooppalainen teknologia täydentää avaruusasemaa ESA paikallistiedotus Suomi 8.2.2010. Viitattu 12.2.2010. ==Tausta== Tranquility, kuten Node 2:kin, on ESAn rahoittama ja Thales Alenia Spacen italialaisen tehtaan rakentama. Vuonna 1997 ESA ja NASA solmivat sopimuksen, jossa NASA vaati näiden kahden moduulin toteutusta Euroopassa maksuna ESAn Columbus-moduulin laukaisulle sukkulalla.http://www.esa.int/esaHS/SEMM3SZVNUF_index_0.html Moduuli siirtyi NASAn omistukseen vuonna 2009, kun se toimitettiin avaruuteen ja asennettiin avaruussukkulalennolla STS-130. Italialainen moduuli Cupola kiinnitettiin Tranquilityyn. Moduuli sisältää laitteita elämän ylläpitoon avaruusasemalla, kuten hengitysilman muodostamiseen, kierrättämiseen ja laaduntarkkailuun käytettäviä laitteita ja avaruus-WC:n. ==Nimikilpa== Tranquility nimettiin yleisöäänestyksen seurauksena. Tranquility oli NASAn ehdottamista nimistä suosituin, mutta Stephen Colbert kampanjoi nimen ”Colbert” puolesta, ja tämä ehdotus sai kaikista eniten ääniä. 14. huhtikuuta 2009 Sunita Williams esiintyi The Colbert Report -ohjelmassa ja paljasti voittajat. Kompromissina moduulin juoksumatto sai nimen "C.O.L.B.E.R.T." (Combined Operational Load Bearing External Resistance Treadmill). ==Lähteet== Luokka:Kansainvälinen avaruusasema
Langley (kilpa-autovalmistaja)

Langley oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun kaudella 1950. Tallin kuljettaja Gene Hartley oli kilpailussa 16. == Lähteet == * == Viitteet == Luokka:Yhdysvaltalaiset Formula 1 -tallit Luokka:Formula 1 -valmistajat Luokka:Indianapolis 500
Del Roy

Del Roy oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun kaudella 1953. Tallin kuljettaja Johnny Thomson keskeytti kilpailussa 6. kierroksella sytytysongelmiin. == Lähteet == * == Viitteet == Luokka:Yhdysvaltalaiset Formula 1 -tallit Luokka:Indianapolis 500 Luokka:Formula 1 -valmistajat
Anoplolepis gracilipes

Anoplolepis gracilipes on muurahaislaji Formicinae-alaheimossa. Noin 4 mm:n mittainen Anoplolepsis gracilipes elää keskimäärin 76–84 vuorokautta. Se on yksi viidestä vaeltajamuurahaislajista. Neljä muuta ovat tulimuurahainen (Solenopsis invicta), isopäinen muurahainen (Pheidole megacephala), pieni tulimuurahainen (Wasmannia auropunctata) ja argentiinalainen muurahainen (Linepithema humile). Lajin englanninkielinen nimi ”yellow crazy ant” (keltainen hullu muurahainen) viittaa sen väriin ja ”hulluun” liikehdintään häirittynä. Lajin alkuperäistä elinaluetta ei varmuudella tiedetä, mutta arvellaan sen olleen Länsi-Afrikassa. Lajia esiintyy tropiikissa ja subtropiikissa, jonne se on levinnyt laivojen mukana. Sitä pidetään nykyisin yhtenä maailman sadasta haitallisimmasta vieraslajista. Erityisenä vitsauksena sitä on Australian pohjoisosissa ja Joulusaarella, jossa se on muodostanut superkolonioita vallaten 30 % saaren sademetsistä. Joulusaarella on kokeiltu sen hävittämistä fiproniiliä sisältävillä syöteillä. == Lähteet == Luokka:Muurahaiset
Latrodectus hasselti

Latrodectus hasselti eli punaselkähämähäkki on pallohämähäkkien heimoon kuuluva laji. Lajin levinneisyys on Australia. Naaraat ovat noin 10 millimetriä, kun koiraat ovat vain 3–4 millimetriä pitkiä. Laji on luokiteltu vaaralliseksi. Lajin tunnistaa punaisesta raidasta sen vartalossa. == Lähteet == == Aiheesta muualla == *Encyclopedia of Life (EOL): Latrodectus hasselti *ITIS: Latrodectus hasselti Luokka:Pallohämähäkit
IRNSS

Indian Regional Navigational Satellite System (IRNSS) on Intian oma alueella paikannussatelliittijärjestelmä. ISRO kehittää tätä 7 satelliittiin perustuvaa järjestelmää.India to build a constellation of 7 navigation satellites by 2012 Seitsemän satelliitin järjestelmä on ollut opertiivinen vuodesta 2018. Sitä tukevat navigaatiolaitteet tulivat vuonna 2019 pakollisiksi intialaisiin kaupallisen henkilö- ja tavaraliikenteen ajoneuvoihin. ==T&K-projekti;== Intia aloitti hankkeen toukokuussa 2006. Sen arvellaan olevan valmis vuonna 2012. Järjestelmän ja sen ensimmäisen satelliitin kehitystyö maksoi noin 16 miljardia rupiaa - 1. satelliitti laukaistiin vuonna 2009.India to develop its own version of GPS ==Operatiivisen järjestelmän rakentaminen== Kaikkiaan järjestelmä käyttää GPS-satelliittien signaalin lisäksi aluksi seitsemän ja myöhemmin yhdentoista intialaisen satelliitin signaaleja ja tietoliikennettä.http://www.spacedaily.com/reports/ISRO_To_Implement_Regional_Navigation_Satellite_System_999.html Länsimaissa Venäjän arvellaan avustavan Intiaa kehittämään järjestelmäänsä siirtämällä Glonassin teknologiaa Intian käyttöön. == Järjestelmä == Kolme satelliittia toimii geostationaarisella kiertoradalla, loput 29 asteen inklinaation omaavalla radalla. Kaikki satelliitit ovat jatkuvasti Intiassa olevan maa-asemaverkoston kuuluvuusalueella. Atomikellot sijoitetaan satelliitteihin. Paikannussignaali lähetetään S-taajuuskaistalla (2-4 GHz). Satelliitit olisivat tietoliikennesatelliittien kaltaisia - paino 1300 kg ja sähköteho 1400 W. Paikannustarkkuus Intiassa olisi parempi kuin 20 metriä. Maa-asemia: pääkeskus (Master Control Center, MCC), lukuisia seuranta-asemia (IRIM) ja satelliittien komennot lähettäviä asemat (TT&C;). ==Katso myös== * GAGAN ==Lähteet== == Aiheesta muualla == * SATNAV Industry Meet 2006 * http://www.rediff.com/news/2007/sep/27gps.htm Luokka:Satelliittipaikannusjärjestelmät
Antipatroksen hallitsijasuku

Antipatroksen hallitsijasuku"House of Antipater", Who's who in the age of Alexander the Great, s.80 tai Kassandroksen hallitsijasuku"Cassander's dynasty", A History of Macedonia s. 199 oli antiikin Makedoniaa hallinnut suku. Sen kantaisä oli Aleksanteri Suuren aikana hallitsijana toiminut Antipatros. Antipatroksen poika Kassandros toimi isänsä jälkeen myös Makedonian hallitsijana ennen kuin hän murhasi kuningas Aleksanteri IV:n ja julisti itsensä kuninkaaksi vuonna 306 eaa. Hallitsijasuku hallitsi vuoteen 294 eaa. asti, jolloin Demetrios I syrjäytti Kassandroksen pojat ja valtasi Makedonian. Hallitsijasuku teki paluun vuonna 279 eaa., kun Antipatros II hallitsi 45 päivän ajan. Kuningas Hallitusaika Huomautus Kassandros 306–297 eaa. Kassandros julistautui kuninkaaksi sen jälkeen kun Antigonos I ja hänen poikansa Demetrios I julistautuivat kuninkaiksi vuonna 306 eaa. Filippos IV 297–296 eaa. Filippos oli Kassandroksen poika. Aleksanteri V 296–294 eaa. Aleksanteri oli Kassandroksen poika. Hän hallitsi Antipatros II:n kanssa vuoteen 294 eaa., jolloin hän syrjäytti veljensä. Antipatros palasi kuitenkin valtaan Demetrioksen avustuksella. Aleksanteri pakeni Lysimakhoksen luokse joka antoi murhata hänet. Antipatros II 296–294 eaa.CAH V s.115 Antipatros oli Kassandroksen poika. Hän hallitsi Aleksanteri V:n kanssa vuoteen 294 eaa., jolloin hänet syrjäytettiin. Antipatros palasi valtaan Demetrioksen avustuksella, mutta Demetrios antoi murhata hänet ja otti vallan itselleen. Antipatros Etesias 279 eaa. Antipatros oli Kassandroksen veljen Filippoksen poika. Hän hallitsi 45 päivää.Hammond s.253-254 == Lähteet == * * * === Viitteet === * Luokka:Antiikin kreikkalaiset hallitsijasuvut
Aleksandr Jerjomenko

Aleksandr Vladimirovitš Jerjomenko (, s. 10. huhtikuuta 1980 Moskova) on venäläinen jääkiekkomaalivahti. Viitattu 5.11.2013 Hän on pelannut vuodesta 2011 KHL-joukkue Dinamo Moskovassa. Jerjomenko oli voittamassa Venäjän maajoukkueen kahta peräkkäistä MM-kultaa vuosina 2008 ja 2009. Lisäksi hän voitti joukkueessa MM-hopeaa vuonna 2010 ja MM-pronssia vuonna 2007, jolloin hänellä oli myös turnauksen paras torjuntaprosentti (95,7). ==Lähteet== ==Aiheesta muualla== * * Luokka:Venäläiset jääkiekkomaalivahdit Luokka:Jääkiekon maailmanmestarit Luokka:Vuonna 1980 syntyneet Luokka:Elävät henkilöt
Mauricio Mendoza

Mauricio Mendoza Rentería (s. 28. helmikuuta 1981 Cali, Kolumbia) on kolumbialainen jalkapalloilija, pelipaikaltaan hyökkääjä ja hyökkäävä keskikenttäpelaaja. ==Ura== Mendoza aloitti uransa Deportes Quindíon riveissä vuonna 2002, jonka jälkeen hän on viettänyt suurimman osan urastaan kotimaassaan Kolumbiassa. Mendoza pelasi myös Perussa vuosina 2005–2007 Universitario de Deportesissa ja Alianza Limassa. Hän siirtyi tammikuussa 2009 kolumbialaisesta Millonariosista tunisialaiseen ES Saheliin. ==Lähteet== ==Aiheesta muualla== * Mauricio Mendoza Weltfussball.dessä * Mauricio Mendoza Transfermarktissa * Mauricio Mendoza ES Sahelin sivustolla Luokka:Kolumbialaiset jalkapalloilijat Luokka:Vuonna 1981 syntyneet Luokka:Elävät henkilöt
Robert Noyce

Robert Norton Noyce (12. joulukuuta 1927 – 3. kesäkuuta 1990) oli yhdysvaltalainen fyysikko, keksijä ja liikemies. Hän oli perustamassa Fairchild Semiconductoria vuonna 1957 ja Inteliä vuonna 1968. Noycea pidetään, yhdessä Jack Kilbyn kanssa, mikropiirin keksijänä. ==Ura== Noyce suoritti fysiikassa kandidaatin tutkinnon Grinnell Collegessa vuonna 1949 ja väitteli tohtoriksi MIT:ssä vuonna 1953. Valmistuttuaan Noyce liittyi William Shockleyn johtaman Shockley Semiconductor Laboratoryn palvelukseen. Vuonna 1957 hän lähti Shockleylta seitsemän muun kanssa, jotka perustivat Fairchild Semiconductorin. Vuonna 1968 Noyce perusti Intelin yhdessä Gordon Mooren kanssa. Noyce toimi Intelin ensimmäisenä toimitusjohtajana vuosina 1968–1975. Noyce kehitti käytännöllisen mikropiirin vuonna 1959 ja sai sille patentin. Jack Kilby oli tehnyt itsenäisesti jo hieman aiemmin toimivan mikropiirin puolijohteella, mutta Noycen työ Jean Hoernin työn pohjalta mahdollisti käytännöllisen mikropiirin. Hoernin keksimän suojaavan oksidikerroksen avulla "flying wire" -liitokset voitiin poistaa ja kaikki komponentit voitiin rakentaa piikiekon yhdelle puolelle. Nykyisin Kilby ja Noyce jakavat kunnian keksinnöstä. Intelin pääkonttori Robert Noyce Building on nimetty Noycen mukaan. Hän sai IEEE:n myöntämän kunniamitalin vuonna 1978 ja IEE:n myöntämän Faradayn mitalin vuonna 1979. == Katso myös == *Geoffrey Dummer == Lähteet == ==Aiheesta muualla== *Noyce Foundation Luokka:Yhdysvaltalaiset fyysikot Luokka:Yhdysvaltalaiset keksijät Luokka:Yhdysvaltalaiset liikemiehet Luokka:Yhdysvaltalaiset tietotekniikan kehittäjät Luokka:Intel Luokka:Vuonna 1927 syntyneet Luokka:Vuonna 1990 kuolleet Luokka:Seulonnan keskeiset artikkelit
La Flèche Wallonne 2009

La Flèche Wallonne 2009 oli järjestyksessään 73. maantiepyöräilyn La Flèche Wallonne -kilpailu. Se käytiin 195 kilometrin reitillä Charleroista Huy'hin 22. huhtikuuta 2009. Davide Rebellin voitti kilpailun kolmannen kerran kukistettuaan Mur de Huyn loppunousussa Andy Schleckin ja Damiano Cunegon. == Tulokset == Ajaja Joukkue Aika 1 Davide Rebellin Diquigiovanni - Androni Giocattoli 4.42.15 2 Andy Schleck Team CSC + 0.02 3 Damiano Cunego Lampre-N.G.C. s.a. 4 Samuel Sánchez Euskaltel-Euskadi + 0.07 5 Cadel Evans Silence-Lotto s.a. 6 Thomas Lövkvist Team Columbia-High Road s.a. 7 Alejandro Valverde Caisse d'Epargne + 0.11 8 Simon Gerrans Cervélo TestTeam s.a. 9 Michael Albasini Team Columbia-High Road s.a. 10 Rinaldo Nocentini Bouygues Télécom + 0.15 == Aiheesta muualla == *Kilpailun kulku Eurosport.yahoo.com *Virallinen sivusto Luokka:La Flèche Wallonne Luokka:Pyöräilykausi 2009
Nykykulttuuri

Nykykulttuuri on Jyväskylän yliopiston nykykulttuurin tutkimuskeskuksen julkaisusarja, joka perustettiin vuonna 1986. Sarja on monitieteinen ja tieteidenvälinen. Siinä ilmestyy tutkimuksia nykykulttuurista ja kulttuuriteoriasta. Myös modernin kulttuurin vaiheisiin liittyvät kulttuuri- ja sosiaalihistorialliset tutkimukset kuuluvat kustannuslistalle. Sarjassa julkaistavat käsikirjoitukset valitaan asiantuntija-arvioiden perusteella. Nykykulttuuri-julkaisusarja on ottanut käyttöönsä Tieteellisten seurain valtuuskunnan myöntämän vertaisarviointitunnuksen ja sen julkaisufoorumi- luokka on 1. ==Aiheesta muualla== * https://www.jyu.fi/hytk/fi/laitokset/mutku/tutkimus/nykykulttuurin- tutkimuskeskus/nykykulttuuri-julkaisusarja/nykykulttuuri-julkaisusarja/ Luokka:Aikakauskirjat Luokka:Suomalaiset tietokirjat
Oikeustutkinto

Oikeustutkinto oli 1895–1921 käytössä ollut korkeakoulututkinto, joka suoritettiin Helsingin yliopiston lainopillisessa tiedekunnassa. Se tuotti pätevyyden tuomarinvirkoihin, joihin aiemmin oli pätevyysvaatimuksena tuomarintutkinto. Se oikeutti esimerkiksi palvelemaan senaatin talousosastossa ja tuomiokapituleissa.Facta 2001, WSOY 1981–1987Tietosanakirja, Tietosanakirja-osakeyhtiö 1909–1919 Ylempi ja alempi oikeustutkinto syrjäyttivät oikeustutkinnon. Ylempi oikeustutkinto oli käytössä 1922–1948 ja sen syrjäytti lainopin kandidaatin tutkinto, joka oli käytössä 1948–1962. Vuodesta 1963 lähtien tutkinnon nimenä oli oikeustieteen kandidaatin tutkinto. Vuodesta 2005 alkaen oikeustieteellinen ylempi korkeakoulututkinto on ollut oikeustieteen maisterin tutkinto. Ennen vuotta 2005 opintonsa aloittaneet saattoivat kuitenkin valmistua oikeustieteen kandidaateiksi myös vuoden 2005 jälkeen. Alempi oikeustutkinto oli käytössä 1922–1976. Sen korvasi vuodesta 1977 lähtien varanotaarin tutkinto. Alempi oikeustutkinto tuotti pätevyyden alempiin hallinnollisiin toimiin ja sen suorittanut saattoi saada oikeuden käyttää varanotaari-nimitystä, joka otettiin käyttöön 1948.Otavan iso tietosanakirja, Otava 1960–1965, hakusana alempi oikeustutkinto Varanotaarin tutkinnon korvasi 1996 oikeusnotaarin tutkinto.Factum, Weilin+Göös 2003–2005 ==Lähteet== Luokka:Oikeushistoria Luokka:Yliopistotutkinnot
La niña de mis ojos

La niña de mis ojos on vuosina 2001–2002 tuotettu venezuelalainen telenovela. Sen käsikirjoituksen on tehnyt Alidha Avila ja kuvaajana on ollut José Manuel Pelnez. Lavastajina ovat toimineet Zarei Romero ja Ana Teresa Sosa. La niña de mis ojosia ei ole esitetty Suomessa. == Näyttelijät == * Lilibeth Morillo * Simon Pestana * Natalia Streignard * Juan Pablo Raba * Rosalinda Serfaty * Hilda Abrahamz * Flavio Caballero * Amalia Perez Diaz * Carlos Arreaza * Victoria Roberts * Ivan Tamayo * Margarita Hernánkiez * Ivette Dominguez * Gisbel Ascanio * Marcos Campos * Alejandro Mara * Eric Noriega * Marianela González * Oscar Cabrera * Susej Vera * Yamile Yordy * Carlos Camacbo * Alberto Faria * Aileen Celeste Luokka:Telenovelat Luokka:Venezuelalaiset televisiosarjat
Honda CB1000R

Honda CB1000R tai Honda CB 1000 R on Hondan valmistama nakupyörätyylinen moottoripyörämalli. Se tuli markkinoille vuonna 2008. == Tekniikka == CB1000R:n moottori on otettu vuoden 2007 Honda CBR1000RR Firebladesta, ja muokattu tuottamaan vähemmän huipputehoa. Vaikka mallissa onkin pienempi huipputeho, niin siinä on enemmän tehoa keski- ja alakierroksilla. CB1000R:ssä on yksipuolinen takahaarukka pyörän vasemmalla puolella. Sen toisioveto on toteutettu ketjulla. Vaihteisto on 6-portainen, ja kytkin on märkä monilevykytkin. Pyörän mittaristo on täysin digitaalinen, ja se sisältää nopeus-, kierrosnopeus-, moottorinlämpötila- ja polttoainemittarin. Eturenkaan koko on 120/70-17. Takarenkaan koko on 180/55-17. == Teknisiä tietoja == CB1000R:n painoksi on punnittu 223,8 kg ajokunnossa, ja sen painojakauma on 48,9% eturenkaalle ja 51,1% takarenkaalle. Pyörän huippunopeus on rajoitettu mittarin näyttämään 249 km/h, mutta todellinen nopeus tuolloin on 229,66 km/h. === Kiihtyvyyksiä === * 0-100 km/h - 3,51 s (47,74 m) * 0-200 km/h - 10,74 s (375,06 m) * 0-400 m - 11,19 s (203,01 km/h) Suurimmalla vaihteella: * 60-100 km/h - 3,46 s (77,15 m) * 60-160 km/h - 8,65 s (262,32 m) == Lähteet == * * Cb1000r
Budapest-Nyugatin rautatieasema

Budapest-Nyugatin rautatieasema eli Budapestin läntinen rautatieasema ( [ˈɲugɒti ˈpaːjɒˌudvɒr], arkikielessä usein vain Nyugati) on yksi Budapestin kolmesta päärautatieasemasta. Se sijaitsee Budapestin VI osa-alueella Terézvárosin kaupunginosassa, vanhankaupungin pohjoispuolella. Nykyisen asemarakennuksen suunnitteli August de Serres vuonna 1873, rakennustyöt alkoivat 1875, ja rakennus otettiin käyttöön 28. lokakuuta 1877. Sen paikalla sijaitsi uuden asemahallin valmistumiseen asti Pestin ja Vácin välisen rautatien eteläinen pääteasema, Pesti Indóház. Budapestin päärautatieasemien nimet eivät viittaa niitten sijaintiin vaan siihen, minne liikenne niiltä aikanaan suuntautui. Nyugatista eli Läntiseltä rautatieasemalta oli 1840-luvun lopulta lähtien yhteys Bratislavaan (silloin Preßburg/Pozsony), ja asema sai nykyisen nimensä vuonna 1891. Suhteessa toisiin päärautatieasemiin ja kaupungin keskustaan Nyugati pályaudvar sijaitsee pikemminkin pohjoisessa tai koillisessa. MÁV liikennöi asemalta kaukoliikenteen lisäksi myös junia Ferihegyn lentoaseman terminaalille 1\. Rautatieaseman välittömässä läheisyydessä, noin 26 metrin syvyydessä, sijaitsee samanniminen metroasema, jonka kautta kulkee linja M3 (ns. Sininen maanalainen). Läntinen asema on huomattava liikennesolmu: sen luona sijaitsee myös paikallislinjurien päätepysäkkejä sekä erittäin keskeisten raitiovaunulinjojen 4 ja 6 pysäkki. ==Lähteet== Luokka:Unkarin rautatieliikennepaikat Luokka:Budapestin rakennukset ja rakennelmat Luokka:Budapestin liikenne
Työväen marssi

Työväen marssi (Käy eespäin väki voimakas…) on vanha suomalainen työväenlaulu, joka on edelleen suosittu sosiaalidemokraattien tilaisuuksissa. ”Työväen marssi” on vanhin yhä esitettävistä suomalaisista työväenlauluista. Kappale tehtiin Helsingin työväenyhdistyksen (HTY) 10-vuotisjuhliin vuonna 1894. Sen sävelsi tuolloin HTY:n kuoronjohtajana ja Johanneksenkirkon urkurina toiminut Oskar Merikanto ja sanoitti nimimerkki Tuokko eli kirjailija Antti Törneroos. Kappaleen juhlavat sanat henkivät wrightiläisen työväenliikkeen optimismia.Pekka Gronow: Laulukirja: Työväenlauluja kahdeksalta vuosikymmeneltä, s. 23. Tammi, Helsinki 1973. Vuoden 1918 sisällissodan jälkeen ”Työväen marssista” tuli ensisijaisesti Suomen Sosialidemokraattisen Puolueen laulu. Sitä on laulettu muun muassa sosiaalidemokraattien puoluekokouksissa. == Lähteet == == Aiheesta muualla == * Luokka:Oskar Merikannon teokset Luokka:Suomalaiset työväenlaulut Luokka:Marssit
Kaarlo Sarkko

Kaarlo Sarkko (29. tammikuuta 1938 Helsinki – 28. heinäkuuta 1983 Helsinki) oli suomalainen oikeustieteilijä, joka toimi valtakunnansovittelijana 1973–1975, Helsingin yliopiston työoikeuden professorina 1975–1983 ja työtuomioistuimen presidenttinä 1983. Sarkko oli puolueeton realisti, joka saavutti sekä työnantajien että työntekijöiden luottamuksen. Hänestä työskentely työmarkkinajärjestöjen kanssa oli tervetullutta vaihtelua yliopiston teoreettiseen ilmapiiriin. Hän kuoli äkilliseen sairauskohtaukseen 45-vuotiaana. == Koulutus ja ura == Sarkko kirjoitti ylioppilaaksi Töölön yhteiskoulusta 1956 ja suoritti Helsingin yliopistossa lainopin kandidaatin tutkinnon 1959. Hän suuntautui alusta alkaen tutkijan uralle opiskellen 1961–1962 Yhdysvalloissa Columbian yliopistossa New Yorkissa, jossa hän suoritti Master of Comparative Law -tutkinnon. Vuosina 1962–1963 Sarkko toimi Halikon tuomiokunnan notaarina ja 1963 Suomen Selluloosayhdistyksen palveluksessa. Turun yliopiston valtiosääntöoikeuden ja kansainvälisen oikeuden assistenttina hän oli 1963. Lakitieteen lisensiaatiksi hän valmistui 1963 ja sai samana vuonna varatuomarin arvon. Oikeustieteen tohtoriksi hän väitteli 1969 Helsingin yliopistossa aiheenaan työrauhavelvollisuus. Kaarlo Sarkko aloitti työuransa Helsingin yliopistossa vertailevan oikeustieteen laitoksen amanuenssina 1963–1964, jatkoi maa- ja vesioikeuden sekä työoikeuden tilapäisenä assistenttina 1964–1965 ja assistenttina 1965–1970. Käytännön kokemusta työoikeudesta hän sai jo väitöskirjavaiheessa toimiessaan työsopimuslakikomitean sihteerinä 1967–1969. Yliopistoura jatkui työoikeuden dosenttina 1969–1970, siviilioikeuden virkaatekevänä apulaisprofessorina 1969–1970, työoikeuden virkaatekevänä apulaisprofessorina 1970 ja apulaisprofessorina 1971–1975. Työoikeuden viransijaisena professorina Sarkko oli 1971–1973 ja työoikeuden henkilökohtaisena ylimääräisenä professorina 1975–1983. Yliopistouransa ohella Sarkko oli työtuomioistuimen sihteerinä, varajäsenenä ja jäsenenä 1969–1982 sekä korkeimman oikeuden ylimääräisenä oikeusneuvoksena 1979. Työriitojen piirisovittelijana hän toimi 1972–1973 ja valtakunnansovittelijana 1973–1975. Virkaehtokomitean puheenjohtajana hän toimi 1973–1975, työneuvoston puheenjohtajana 1978–1982, sekä työsuhdeturvakomitean jäsenenä ja puheenjohtajana 1978–1981. Lisäksi Sarkko toimi monen toimikunnan ja lautakunnan jäsenenä ja puheenjohtajana. == Teokset == * * * * * * * Lisäksi Sarkko kirjoitti artikkeleita työoikeudesta kotimaisiin ja ulkomaisiin julkaisuihin. Lakimies-lehden päätoimittajana hän toimi 1981–?. == Lähteet == * Suomen lakimiehet 1982, Suomen lakimiesliiton kustannus 1982, ISBN 951-640-153-8 * Suomen professorit 1640–2007, Professoriliitto 2008, ISBN 978-952-99281-1-8 * Suomen kansallisbiografia, Suomalaisen kirjallisuuden seura 2006, ISBN 951-746-441-X ==Aiheesta muualla== *Kuka kukin on 1978 (Runeberg.org) Luokka:Suomen valtakunnansovittelijat Luokka:Helsingin yliopiston professorit Luokka:Suomalaiset juristit Luokka:Suomalaiset professorit Luokka:Vuonna 1938 syntyneet Luokka:Vuonna 1983 kuolleet
Baghdadi Mahmudi

al-Baghdadi Ali al-Mahmudi oli Libyan viimeinen yleisen kansankomitean pääsihteeri, maan pääministeri, 5. maaliskuuta 2006 lähtien. Hän oli maansa varapääministerinä maaliskuusta 2004 maaliskuuhun 2006 ja sitä ennen terveysministeri. Vuonna 2007 Baghdadi Mahmudi ilmoitti vähennyksistä julkisella sektorilla ja valtion työntekijöiden vähennyksestä yli kolmanneksella. Tämä tarkoitti noin 400 000 työntekijää, jotka saivat korvauksena kolmen vuoden palkan tai lainan yrityksen perustamiseen. Tavoitteena oli julkisen sektorin keventämisen lisäksi myös vilkastuttaa yksityistä sektoria korvaamaan ulkomaisia tuontituotteita. Elokuussa 2011 Libyan levottomuuksien aikaan kapinallisten edettyä Tripoliin Mahmudin kerrottiin paenneen Djerbaan Etelä-Tunisiaan. Heinäkuussa 2015 Mahmudi sai kuolemantuomion Libyan vuoden 2011 sodan aikaisista sotarikoksistaan. Mahmudi on opiskellut lääketiedettä ja erikoistunut gynekologiaan. Tammikuussa 2022 Baghdadi Mahmoudi vangittiin Libyassa, johon hän joutui, kun Tunisia karkotti hänet 2012.Baghdadi Al-Mahmoudi court hearing postponed, Tunisian lawyers denied access to him. Libya Herald 2014.Tunisie-Libye : Baghdadi Al-Mahmoudi prépare sa riposte judiciaire. Jeune Afrique 7.1.2022. == Lähteet == Luokka:Libyan pääministerit Luokka:Syntymävuosi puuttuu Luokka:Elävät henkilöt
Mubarak Abdallah al-Shamikh

Mubarak Abdallah al-Shamikh (myös Imbarek Shamekh, Embarek Shamekh, s. 15. toukokuuta 1952) on libyalainen poliitikko, maan yleisen kansankongressin pääsihteeri, valtionpäämies maaliskuusta 2009 tammikuuhun 2010. Hän oli aiemmin pääministeri 2000–2003. Shamikh on kotoisin Bengasista. Hän opiskeli sähkötekniikkaa University of Central Floridassa. Hän työskenteli Bengasin kuljetusministerinä vuodesta 1982, keskushallinnon kuljetusministerinä 1984–1990 ja Sirten maankunnan kuvernöörinä ja asuntoministerinä. Maaliskuussa 2000 hänet valittiin hallituksenvaihdossa pääministeriksi. Pääministerikautensa jälkeen oli korkeimman suunnitteluneuvoston johdossa ja Bengasin kuvernöörinä. Luokka:Libyalaiset poliitikot
By the Light of the Northern Star

__NOTOC__ By the Light of the Northern Star on färsaarelaisen Týr-nimisen viking/folk metal -yhtyeen viides täyspitkä studioalbumi. Se on konseptialbumi, jonka keskeisenä teemana on viikinkien vastarinta kristinuskon ajautuessa Skandinaviaan 900-luvulla. == Kappaleet == # Hold the Heathen Hammer High # Tróndur í Gøtu # Into the Storm # Northern Gate # Turið Torkilsdóttir # By the Sword in My Hand # Ride # Hear the Heathen Call # By the Light of the Northern Star == Kokoonpano == * Heri Joensen – laulu, kitara * Terji Skibenæs – kitara * Gunnar H. Thomsen – basso * Kári Streymoy – rummut == Arvostelut == * About.com: About.com: Album review * Allmusic: Allmusic review * Blabbermouth: 8.5/10Blabbermouth: CD Review == Lähteet == == Aiheesta muualla == * * Luokka:Vuoden 2009 albumit Luokka:Týrin albumit